Ģeoloģiskais dabas piemineklis **Skaņaiskalns**

MK 175. noteikumu piel. Nr. 197

**Detalizēts apraksts**

**Adrese**

Mazsalacas novadā, Skaņkalnes un Mazsalacas pagastos, Skaņkalnes un Mazsalacas pagastos, Ziemeļvidzemes biosfēras rezervātā, dabas parkā Salacas ieleja, Natura 2000 teritorijā.

Ģeogrāfiskās koordinātes E24° 59,772' un N57° 52,425', jeb x559090, y415090 LKS92 sistēmā.

**Ģeogrāfiskais novietojums**

Salacas senlejas malā, Burtnieka līdzenumā, Ziemeļvidzemes zemienē.

**Ģeoloģiskie veidojumi**

Vidusdevona Živetas stāva Burtnieku svītas smilšakmens un aleirolīta atsegumi, kuros ir divas alas un avots.

**Izmēri**

Dabas pieminekļa platība 5,15 ha

**Debits**

Avota ūdensdeve ir 1,2 l/sek.

**Unikālās vērtības**

Skaņaiskalns ir viens no Latvijas simboliem. Atsegums – viens no Burtnieku svītas stratotipa atsegumiem.

**Ainaviskuma raksturojums**

Krāšņa vispārēji atpazīstama ainava.

**Stratigrāfija**

Viens no vidusdevona Živetas stāva Burtnieku svītas stratotipa atsegumiem.

**Uzbūve**

Erozijas iespaidīgi atpreparēta tektoniska plaisa smilšakmeņos, raksturīgs slīpslāņojums.

**Viela**

Raksturīgs smilšakmens un aleirolīts.

**Procesi**

Šā brīža procesi dabas pieminekļa teritorijā izpaužas kā lēna dēdēšana, kas pamazām degradē dabas pieminekli.

**Dabas aizsardzība**

Objekta teritorijā atrodas vairāki Eiropas nozīmes biotopi - avoti un avoksnāji (7160), smilšakmens atsegumi (8220).

**Citas vērtības**

Viens no Latvijas dabas simboliem.

**Stāvoklis**

Stāvoklis vērtējams kā labs.

**Bojājumi**

Pārmērīga Salacas labā krasta nobradāšana iepretim atsegumam.

**Apdraudējumi**

Vandālisms – ieža virsmas skrāpēšana, kas var krasi samazināt dabas pieminekļa pievilcīgumu.

**Apsaimniekošana**

Dabas pieminekli apsaimnieko pašvaldības uzņēmums rekreācijas teritorijas Skaņākalna parka ietvaros.

**Piezīmes**

**-**

**Novērtējumi**

Unikālās vērtības - 5

Ainaviskums - 5

Zinātniskais nozīmīgums:

Stratigrāfija - 5

Uzbūve - 5

Viela - 3

Procesi - 2

Citas vērtības - 5

Novērtējumu summa – 30

**Robežu izmaiņu pamatojums**

Esošā dabas pieminekļa teritorija izmainīta salīdzinot ar iepriekšējo, iekļaujot plašāku joslu ap lielāko atsegumu, tai skaitā arī upes labajā krastā. Teritorija samazināta ziemeļu un dienvidu daļās gar Salacas krastu, kur neatrodas nozīmīgi ģeoloģiski veidojumi. Kopējā teritorijas platība praktiski neizmainījās.

**Ieteikumi aizsardzībai un apsaimniekošanai**

Teritoriju nepieciešams saglabāt gan zinātniskiem (devona stratigrāfijas, ģeomorfoloģijas, hidroģeoloģijas, sugu un biotopu) pētījumiem, gan kā ainaviski un kultūrvēsturiski izcilu dabas veidojumu kopumu, kas ļoti nozīmīgs tūrismam.

Unikālās vērtības, 1   2   3   4   5      
1- nenozīmīgs,   
2- maznozīmīgs,   
3- vietāja mēroga nozīmīgs,   
4- reģiona mēroga nozīmīgs;   
5- LV vai starptautiski nozīmīgs , unikāls  
  
Ainaviskums, 1   2   3   4   5      
1- neglīts,   
2- ainavā neizpaužas kā pozitīvi vērtējams elements,   
3- parasts, nedaudz vairo ainavas vērtīgumu;   
4- skaists, glīts, bet ne izcils;   
5- izcili krāšņs  
  
Stratigrāfija, 1   2   3   4   5      
1- nenozīmīgs sīks,   
2- maznozīmīgs vai neizteiksmīgs,   
3- parasts raksturīgs konkrētās svītas atsegums,   
4- viens no lielākajiem konkrētās svītas atsegumiem, bet nav stratotips ,    
5- svītas stratotips vai unikālu fosīliju atradne  
  
Uzbūve, 1   2   3   4   5      
1- nav novērojamas nekādas raksturīgas uzbūves detaļas,   
2- neizteiksmīgs slāņojums,   
3- parasts, raksturīgs slāņojums; raksturīgi reljefa veidojumi  
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;   
5- īpaši izteiksmīgs vai neparasts slāņojums, reljeefa veidojums, atseguma forma u.c.  
  
Viela, 1   2   3   4   5      
1- vieliskais sastāvs nav nosakāms, piemēram, biezā apauguma dēļ,   
2- nedroši nosakāmi sastāva ieži, neizteiksmīgi,   
3- parasti ieži,   
4- savdabīgi, raksturīgi ieži vai minerālu izpausmes;   
5- kādas retas vai neparastas minerālu izpausmes; reti sastopami, bet raksturīgi ieži  
  
Procesi, 1   2   3   4   5      
1- nekādi īpaši procesi nav novērojami;   
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,   
3- raksturīgi procesi, piem., izskalošana vai avotu erozija;   
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas   
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija  
  
Citas vērtības, 1   2   3   4   5      
1- nekā nozīmīga nav,   
2- neliels nozīmīgums dzīvajai dabai, kultūrvēsturei, tūrismam;   
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;   
4- retu sugu atradne, populārs tūrisma objekts, kulta vieta, nozīmīgu teiku vieta utml.;   
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.